El projecte ‘Ciutats de llum’ guanya el tercer premi en la Copa Espanya Creativa 2019
08 de març 2019

![](/media/d13enkij/87_c_foto-proyectos-premiados.jpg)  
  

El projecte ‘Ciutats de Llum’, presentat per la companyia de teatre local Teatres de la Llum i seleccionat entre els 18 projectes finalistes de tot Espanya, ha resultat guanyador del tercer premi en la Copa Espanya Creativa 2019, guardó que distingix els projectes culturals més innovadors i creatius en l'àmbit nacional. Este premi denomina a Sagunt com a Ciutat Creativa. La ciutat d'Oriola s'ha emportat enguany la Copa Espanya Creativa pel seu projecte ‘Culturópolis’. Este projecte es basa en dos programes de l'Ajuntament de Sagunt.

  

En este projecte de Teatres de la Llum, en el qual també participa l'Ajuntament de Sagunt, es resumix el treball de la llum com a vehicle social, cultural i integrador que durant anys porta treballant la companyia amb este llenguatge de Llums i Ombres.

  

‘Ciutats de Llum’ de Teatres de la Llum resumix el treball del llenguatge de la Llum com a vehicle social, cultural i integrador que durant anys ha realitzat en col·laboració amb l'Ajuntament de Sagunt en diferents projectes socials i culturals.

  

Dels 18 projectes, només sis van aconseguir un reconeixement especial. Organitzat per l'Associació Espanya Creativa en col·laboració amb els ajuntaments catalans guanyadors de la Copa Espanya Creativa 2018, en el fòrum participen també el Consell d'Europa, la Comissió Nacional Espanyola de la Unesco, amb el patrocini del Ministeri de Cultura i Esport, així com d'empreses i altres institucions.

  

Este premi denomina Sagunt com a Ciutat Creativa pel treball realitzat amb el Festival de teatre d'ombres Il·luminAR-TE al llarg d'estes quatre edicions i a AVoramar companyia de teatre d'ombres. De tots dos projectes han destacat la contínua creació de cultura a la ciutat i la seua repercussió en la vida cultural i social per als seus ciutadans.

  

El jurat compost per personalitats de la cultura de la talla de l'escriptora Espido Freire, l'arquitecta Carmen Pinós o Jordi Tresserra, vicepresident en ICOMOS España - Consell Internacional de Monuments i Llocs, va valorar de Teatres de la Llum i el projecte ‘Ciutats de Llum’ en la gala de lliurament de premis la creació d'un llenguatge artístic propi a través de la Llum i les Ombres: “**Destaquem d'este projecte la seua manera d'entendre el teatre com una forma d'inclusió i compromís social amb la comunitat**”.

  

A més del jurat, ‘Ciutats de Llum’ ha tingut un gran acolliment entre els assistents i participants d'altres projectes que es van interessar pels objectius i realització d'un projecte cultural d'eixes dimensions.

  

‘Ciutats de Llum’ engloba els 2 projectes que ha generat amb l'Ajuntament de Sagunt: Il.luminAR-TE i AVoramar, és a dir Il.luminAR-TE, Festival de Teatre de Llum i Ombres amb la Regidoria de Juventut i AVoramar, companyia de teatre d'ombres amb actors i actrius amb discapacitat intel·lectual amb Servicis Socials de la regidoria de Benestar Social, donant a conéixer este llenguatge teatral com a ferramenta de creació i inclusió.

  

Teatres de la Llum va realitzar diverses intervencions artístiques en la Gala d'Espanya Creativa que va clausurar este fòrum de ciutats i territoris, projectant les seues llums i ombres sobre les columnes i voltes de la catedral de la Seu Vella, amb la música en directe de la pianista Adriana Gómez Cervera i del també pianista i compositor Juan Antonio Simarro i que van posar el colofó final a una gala plena d'emocions.

  

La Comunitat Valenciana ha presentat un total de tres projectes: ‘La estela de Picasso’ de Facto Vera de València que va rebre una menció especial; ‘Ciutats de Llum’ de Teatres de la Llum de Sagunt amb el tercer premi (accèssit); i ‘Culturópolis: Oriola Districte Cultural’ de l'Ajuntament d'Oriola que va guanyar la Copa Espanya Creativa.

  

L'any que ve el VII Fòrum de Territoris i Ciutats Creatives d'Espanya tindrà lloc a Oriola que és la Ciutat Creativa guanyadora de la Copa Espanya Creativa.

  

Durant l'exposició i defensa del projecte, que es va realitzar en la primera Jornada del VI Fòrum de Ciutats i Territoris Creatius d'Espanya, cal destacar que el Festival Il.luminAR-TE captive els assistents per l'innovador d'un festival específic de teatre d'ombres, únic a Espanya, i d'altra banda, que AVoramar va emocionar per l'aportació que un projecte d'este calibre realitza donant una gran dimensió a la integració de les persones amb discapacitat intel·lectual. Tots dos projectes posen de manifest el compromís de l'Ajuntament de Sagunt des de l'inici de tots dos projectes ara unificats en Ciutats de Llum.

 ​

 ![](/media/e2wcsuvx/87_c_2-gala-premios.jpg)

![](/media/yq3be3ui/87_c_gala-premios.jpg) 

![](/media/xlkhwx30/87_c_3-premio-ciudad-creativa.jpg) 

*   [](http://www.facebook.com/sharer.php?u=https://aytosagunto.es/va/actualitat/el-projecte-ciutats-de-llum-guanya-el-tercer-premi-en-la-copa-espanya-creativa-2019/ "Facebook")
*   [](http://twitter.com/share?url=https://aytosagunto.es/va/actualitat/el-projecte-ciutats-de-llum-guanya-el-tercer-premi-en-la-copa-espanya-creativa-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-ciutats-de-llum-guanya-el-tercer-premi-en-la-copa-espanya-creativa-2019/ "Linked In")
*   [](mailto:?body=https://aytosagunto.es/va/actualitat/el-projecte-ciutats-de-llum-guanya-el-tercer-premi-en-la-copa-espanya-creativa-2019/)